બિઝનેસ ડેસ્કઃ મુકેશ અંબાણીની માલિકીની કંપની રિલાયન્સ ઇન્ડસ્ટ્રીઝ (RIL)ના શેરમાં સતત જોરદાર તેજી ચાલુ રહી છે. મંગળવારે RILનો શેર 2 ટકાથી વધુ ઊછળીને પ્રથમવાર રૂ.1,300ની સપાટી વટાવીને બીએસઇમાં રૂ.1323ની ઓલટાઇમ હાઇ પર પહોંચ્યો હતો. આ સાથે રિલાયન્સનું માર્કેટ કેપ વધીને રૂ.8.35 લાખ કરોડની ઉપર ગયું છે. ગયા સપ્તાહમાં રિલાયન્સ ઇન્ડસ્ટ્રીઝ 8 લાખ કરોડ રૂપિયા માર્કેટ કેપ હાંસલ કરનારી પ્રથમ કંપની બની હતી.